Főoldal > Nánási Ágnes ösztöndíjas
Képzés ELTE-n: Bárczi Gusztáv Gyógypedagógiai Kar, gyógypedagógia
Város: Groningen
Fogadóintézmény: Rijksuniversiteit Groningen (RUG)
Ösztöndíjas időszak: 2015. 02.01. - 2015.06.30.
„A kint megtapasztalt új szemléletek segítenek az itthoni nehézségek megoldásában. Erős pszichológiai hatása volt az Erasmusnak. Az otthontól távol sok újat megtud magáról az ember."
Jó tapasztalatokat hallottam a hallgatótársaimtól, akik már töltöttek ott Erasmus-félévet. Szociális szakmát tanulok, a hollandok kifejezetten jók ezen a területen. Vidéki városba akartam kerülni, ami olcsóbb, mint a fővárosok.
Minden kontinensről kötöttem szoros barátságokat. Nagyon megerősödött az angol nyelvtudásom. A programok, amiket szerveztek nekünk, és én is szervezhettem a külföldieknek, bemutathattam nekik Magyarországot pl.: megtanultam gyorsan és ügyesen boldogulni egy új országban, ahol még a nyelvet sem ismerem.
Az oktatási színvonal magasabb. Ezért nagyon nehéznek éreztem a tanulmányaimat, illetve a vizsgákat. Sokkal többet kell tanulni és teljesíteni, mint itthon.
Az Erasmust követő külföldi munkámat köszönhetem neki. Illetve a jelenlegi munkámat is, ahol angolt tanítok. Valamint, hogy nagyon olcsóvá vált utazást szervezni, hiszen rengeteg országban szívesen látnak a barátaim. A kint megtapasztalt új szemléleteket segítenek az itthoni nehézségek megoldásában. Erős pszichológiai hatása volt az Erasmusnak. Az otthontól távol sok újat megtud magáról az ember.
Tájékozódjanak a student house-ok és a szoba bérlések árairól, arról, hol érdemes élelmiszert vásárolni, a közlekedésben milyen kedvezményeket vehetnek igénybe.
Ne vegyenek részt az otthonitól eltérő képzésben (se szak, se pedig tanulmányi fokot – BA/BSC – MA/ MSC - érintően)! Ne ebben a félévben teljesítsék a legtöbb tanulást igénylő tantárgyaikat! Figyelmesen olvassák el és mérlegeljék a tanulmányi tájékoztatót, valamint a tudnivalókat a tantárgyakról. Vegyenek részt minden külföldi hallgatóknak szervezett programon! Lépjenek be az ESN szervezetbe! Képviseljék, mutassák be hazánkat az erre szervezett programokon!